
                             Dərman vasitəsinin istifadəsi üzrə təlimat (xəstələr üçün)


KEDAY® XR          50 mq, 150 mq, 200 mq uzunmüddətli təsirə malik tabletlər
KEDAY® XR

Beynəlxalq patentləşdirilməmiş adı: Quetiapine fumarate

Tərkibi
Təsiredici maddə:     1 tabletin tərkibində 50 mq, 150 mq və ya 200 mq kvetiapinə ekvivalent miqdarda 
[bookmark: _Hlk59439461]                                57,57 mq, 172,7 mq və ya 230,27 mq kvetiapin fumarat vardır.  
Köməkçi maddələr: laktoza (susuz), mikrokristallik sellüloza pH 102, hidroksipropilmetilselluloza 
                                4000 mPa.s (Methocel K4M Premium CR), hidroksipropilmetilselluloza 250 
                                 mPa.s (Benecel K250 PH PRM), trinatrium sitrat dihidrat, maqnezium stearat. 
50 mq örtük:            çəhrayı opadri II 31F240012 (laktoza monohidrat, HPMC 2910/Hipromelloza 
                                15 cP, titan dioksid (E 171), makroqol/polietilenqlikol 4000, qırmızı dəmir 
                                oksidi (E172-ii), sarı dəmir oksidi (E172-iii), FD&C sarı № 6/günəş qürubu sarı 
                                FCF alüminium lakı (E110)).
150 mq örtük:         ağ opadri Y1-7000 (HPMC 2910/Hipromelloza 5 cP, titan dioksid (E 171), 
                                polietilenqlikol 4000/makroqol).
200 mq örtük:         ağ opadri Y1-7000 (HPMC 2910/Hipromelloza 5 cP, titan dioksid (E 171), 
                                polietilenqlikol 4000/makroqol), sarı dəmir oksidi (E172-iii).

Təsviri
Keday® XR 50 mq uzunmüddətli təsirə malik tabletlər, çəhrayı rəngli, hər iki tərəfi qabarıq, uzunsov, örtüklü tabletlərdir.
Keday® XR 150 mq uzunmüddətli təsirə malik tabletlər, ağ rəngli, hər iki tərəfi qabarıq, uzunsov, örtüklü tabletlərdir.
Keday® XR 200 mq uzunmüddətli təsirə malik tabletlər, sarı rəngli, hər iki tərəfi qabarıq, uzunsov, örtüklü tabletlərdir.

Farmakoterapevtik qrupu
Antipsixotiklər; Diazepinlər, oksazepinlər və tiazepinlər.

ATC kodu: N05AH04.

Farmakoloji xüsusiyyətləri
Farmakodinamikası
Təsir mexanizmi
Kvetiapin – atipik antipsixotik preparatdır. Kvetiapin və insan plazmasındakı aktiv metabolit olan norkvetiapin çox sayda neyromediator reseptorları ilə qarşılıqlı əlaqəyə girir. Kvetiapin və norkvetiapin beynin serotonin 5HT2 və dofamin D1 və D2 reseptorlara affinitet göstərir. D2-reseptorlarına nisbətdə 5HT2 üzrə daha yüksək selektivliyə malik reseptor antaqonistlərinin məhz bu kombinasiyası tipik neyroleptiklərlə müqayisədə kvetiapinin klinik antipsixotik xüsusiyyətlərinə və əlavə ekstrapiramid təsirlərin zəif intensivlikdə baş verməsinə müsbət təsir göstərir. Kvetiapin və norkvetiapin ilə benzodiazepin reseptorları arasında aşkar birləşmə olmasa da, histaminergik və α1-adrenergik reseptorları arasında yüksək, α2-adrenergik reseptorları arasında isə orta səviyyədə qarşılıqlı təsir mövcuddur. Bundan əlavə kvetiapin və muskarin tipli reseptorlar arasında zəif birləşmənin olmasına və ya ümumiyyətlə birləşmənin olmamasına baxmayaraq, norkvetiapin ilə bəzi muskarin reseptorları arasında orta və yüksək birləşmə mövcuddur ki, bu da antixolinergik təsirin meydana gəlməsinə səbəb olur. Norkvetiapinin 5HT1A sahələrində qismən agonist təsiri və NET inhibisiyası, antidepressant olaraq kvetiapinin terapevtik effektinə müsbət təsir göstərə bilər.
Farmakodinamik təsirləri
Kvetiapin ləğvetmə sindromu kimi antipsixotik fəallıq tədqiqatlarında da effektivlik göstərmişdir. O, eyni zamanda davranış və elektrofizioloji metodlarla ölçülən dofamin reseptoru aqonistlərinin fəaliyyətini blokada edir və D2 reseptorun blokadasının neyrokimyəvi göstəricisi olan dofamin metabolitlərin konsentrasiyasını yüksəldir. 
Ekstrapiramid simptomları müəyyən etməyə imkan verən klinikayaqədərki tədqiqatlarda kvetiapin tipik antipsixotiklərdən fərqlənir və atipik profilə malikdir. Uzunmüddətli qəbuldan sonra kvetiapin D2 dofamin reseptorlarının həddindən artıq həssaslığına səbəb olmur. Кvetiapin D2-dofamin reseptorunun blokadası üçün effektiv doza zamanı yalnız zəif katalepsiya törədir. Kvetiapin, uzunmüddətli istifadədən sonra daxilində niqrostriatal yox, mezolimbik dofamin neyronların depolyarizasiyasını törədərək limbik sistemə qarşı selektivlik nümayiş etdirir. Birdəfəlik və uzunmüddətli qəbuldan sonra kvetiapin, haloperidola qarşı həssaslığa malik olan və ya dərman müalicəsinə həssas olan Kapusin sinfindən olan meymunlarda minimal distonik hallara səbəb olmuşdur.
Farmakokinetikası
Absorbsiyası
Peroral qəbul zamanı kvetiapin yaxşı sorulur. Qəbul edildikdən təxminən 6 saat sonra kvetiapin XR qan plazmasında maksimal kvetiapin və norkvetiapin konsentrasiyasına nail olur (Tmax). Norkvetiapinin aktiv metabolitinin molyar konsentrasiyası kvetiapinin eyni konsentrasiyasının 35%-ini təşkil edir. 
Kvetiapin və norkvetiapinin farmakokinetikası xəttidir və gündə bir dəfə 800 mq qəbul edilən dozaya proporsionaldır. Gündə bir dəfə qəbul edilən kvetiapin XR, gündə iki dəfə qəbul edilən aktiv maddəsi dərhal azad olunan kvetiapin fumaratın (dərhal azad olan kvetiapin) eyni sutkalıq dozası ilə müqayisə edildikdə konsentrasiya-zaman əyrisi altındakı sahə (AUC) eyni, plazmadakı maksimal konsentrasiya isə (Cmax) sabit vəziyyətdə 13% aşağıdır. Kvetiapin XR aktiv maddəsi dərhal azad olunan kvetiapinlə müqayisədə norkvetiapin metabolitinin dəyəri konsentrasiya-zaman əyrisi altında 18% aşağıdır.
Qidanın kvetiapinin biomənimsənilməsinə təsirinə dair aparılan tədqiqatda aşkar olunmuşdur ki, yüksək yağlılığa malik qidalar kvetiapin XR-in Cmax və AUC dəyərlərinin müvafiq olaraq 50% və 20% yüksəlməsinə əhəmiyyətli dərəcədə təsir göstərir. Bu baxımdan yüksək yağlılığa malik qidaların dərmanın aktiv maddəsinə qarşı daha yüksək təsiri istisna edilə bilməz. Bunun əksinə, yüngül qidalar kvetiapinin Cmax və ya AUC dəyərlərinə əhəmiyyətli dərəcədə təsir etmir. Kvetiapin XR preparatını gündə bir dəfə yeməkdən 1 saat əvvəl və ya 1 saat sonra qəbul etmək tövsiyə olunur.
Paylanması
Kvetiapin-in təxminən 83%-i qan plazmasının zülalları ilə birləşir. 
Biotransformasiyası
Kvetiapin əsasən qaraciyərdə aktiv metabolizə olunur və radionişanlanmış kvetiapinin qəbulundan sonra sidik və nəcis yolu ilə dəyişməz olaraq xaric olan miqdar ilkin birləşmənin 5%-dən daha aşağıdır.  
In vitro tədqiqatlar zamanı, kvetiapinin P450 sitoxrom sistemin təsirindən metabolizmə məruz qalması müəyyən olunmuşdur. Norkvetiapin əsasən CYP3A4 fermentin təsirindən əmələ gəlir və xaric olur. 
In vitro tədqiqatlar göstərdi ki, kvetiapin və onun bir sıra metabolitləri (norkvetiapin də daxil olmaqla) insan sitoxromu P450-nin 1A2, 2C9, 2C19, 2D6 və 3A4 izofermentlərinə zəif inhibəedici təsir göstərir. İnsanlarda in vitro CYP inhibisiyası yalnız gündə 300-800 mq arasında dəyişən kvetiapin dozasında müşayiət olunan plazma konsentrasiyasından 5-50 dəfə daha yüksək konsentrasiyada müşahidə olunur. Bu in vitro nəticələrə əsasən, kvetiapinin, sitoxrom P450 vasitəsi ilə metabolizə olunan digər dərman vasitləri ilə birgə qəbulu zamanı, onun bu metabolizmi inhibə etməsi az ehtimal olunandır. Heyvanlar üzərində aparılan araşdırmalar zamanı kvetiapinin sitoxrom P450 fermentinin induksiyasına səbəb olduğu müəyyən olunmuşdur. Buna baxmayaraq, psixotik xəstələr üzərində aparılan xüsusi tədqiqatda kvetiapin tətbiqindən sonra sitoxrom P450 fermentinin aktivliyində heç bir yüksəlmə müşahidə olunmamışdır.

Eliminasiyası
Kvetiapin və norkvetiapinin yarım eliminasiya dövrü müvafiq olaraq, təxminən 7 və 12 saat təşkil edir. Radionişanlanmış dərman preparatının təxminən 73%-i sidiklə, 21%-i nəcislə xaric olunur, eyni zamanda dərmanın dəyişməmiş forması 5% təşkil edir. Sərbəst kvetiapinin və insan plazmasında aktiv metabolit olan norkvetiapinin orta molyar doza fraksiyasının < 5%-i sidiklə xaric olunur.
Xüsusi populyasiya
Cins
Kvetiapinin farmakokinetikası kişi və qadınlarda fərqlənmir.
Yaşlılar
Kvetiapinin orta klirensi 18-65 yaşlı şəxslərlə müqayisədə yaşlılarda 30-50% daha aşağıdır.
Böyrək çatışmazlığı 
Kəskin böyrək çatışmazlığı (kreatinin klirensi 30 ml/min/1,73 m2-dən az) olan xəstələrdə kvetiapinin orta plazma klirensi təqribən 25% daha aşağıdır, lakin individual klirens dəyərləri normal subyektlər üçün olan diapazon daxilindədir. 
Qaraciyər çatışmazlığı 
Qaraciyər çatışmazlığı (kompensəolunmuş alkoqol mənşəli sirroz) olan şəxslərdə kvetiapinin orta plazma klirensi təqribən 25% azalır. Kvetiapinin intensiv olaraq qaraciyər vasitəsilə metabolizə olunması səbəbindən, qaraciyər çatışmazlığı olan şəxslərdə kvetiapinin plazma konsentrasiyasının yüksəlməsi mümkündür ki, bu zaman xəstələrdə doza tənzimlənməsi tələb oluna bilər. 
Uşaqlar 
Gündə iki dəfə olmaqla 400 mq doza kvetiapin preparatı ilə stasionar müalicə alan 10-12 yaşlı 9 uşaq və 12 yeniyetmədən farmakokinetik məlumatlar toplanmışdır. Stasionar şəraitdə kvetiapinin doza əsasında normaya salınmış plazma səviyyəsi uşaq və yeniyetmələrdə (10-17 yaş) adətən böyüklərlə eynilik təşkil edir, buna baxmayaraq, uşaqlarda Cmax böyüklərdə müşahidə olunan diapazonun ən yüksək səviyyəsindədir. Böyüklərlə müqayisədə, aktiv metabolit olan norkvetiapin üçün AUC və Cmax göstəriciləri uşaqlarda (10-12 yaş) müvafiq olaraq 62% və 49%, yeniyetmələrdə (13-17 yaş) isə müvafiq olaraq 28% və 14% təşkil edir. 
Kvetiapin XR preparatının uşaq və yeniyetmələrdə istifadəsinə dair heç bir məlumat yoxdur.

İstifadəsinə göstərişlər
Keday® XR aşağıdakı xəstəliklərin müalicəsi üçün nəzərdə tutulub:  
• Şizofreniyanın müalicəsi  
• Bipolyar pozğunluqların müalicəsi: 
- Bipolyar pozğunluq zamanı orta və kəskin maniakal epizodların müalicəsi məqsədilə. 
- Bipolyar pozğunluq zamanı böyük depressiv epizodların müalicəsi məqsədilə. 
- Daha öncə də kvetiapin fumarat müalicəsinə müsbət cavab verən bipolyar pozğunluqdan əziyyət çəkən pasiyentlərdə maniakal və yaxud depressiv epizodların residivlərinin qarşısını almaq məqsədilə. 
• Antidepressantlarla monoterapiya zamanı kifayət qədər müsbət nəticə əldə olunmamış və Böyük Depressiv Pozğunluqdan (BDP) əziyyət çəkən xəstələrdə böyük depressiv epizodların əlavə müalicəsi məqsədilə. Müalicəyə başlamazdan öncə müalicə həkimləri KEDAY XR preparatının təhlükəsizlik göstəricilərini nəzərə almalıdırlar.

Əks göstərişlər
Təsiredici maddəyə və ya köməkçi maddələrdən hər hansı birinə qarşı hiperhəssaslıq reaksiyaları olduqda.
İİV proteaza inhibitorları, azol qrupundan göbələk əleyhinə preparatlarla, eritromisin, klaritromisin və nefazodon kimi P450 3A4 sitoxromun inhibitorları ilə birlikdə istifadəsi əks göstəriş hesab olunur. 

Xüsusi göstərişlər və ehtiyat tədbirləri
Keday® XR dərman preparatının istifadəsinə dair bir neçə göstəriş olması səbəbindən ayrı-ayrı xəstələrin diaqnozundan və təyin olunan doza həddindən asılı olaraq dərman preparatının təhlükəsizlik göstəriciləri nəzərə alınmalıdır. 
BDP-dan əziyyət çəkən xəstələrdə dərman preparatının əlavə müalicə qismində uzun müddətli effektivliyi və təhlükəsizliyi qiymətləndirilməmişdir, buna baxmayaraq böyüklərdə monoterapiya zamanı dərman preparatının uzunmüddətli effektivliyi və təhlükəsizliyi qiymətləndirilmişdir. 
Uşaqlar 
Kvetiapinin uşaqlarda və 18 yaşdan aşağı yeniyetmələrdə istifadəsini təsdiqləyəcək məlumatın olmaması səbəbindən dərman vasitəsinin bu yaş qruplarında istifadəsi tövsiyə olunmur. Kvetiapinlə aparılan klinik tədqiqatlar göstərir ki, böyüklərdə müşahidə olunan məlum təhlükəsizlik göstəricilərindən əlavə, uşaqlarda və yeniyetmələrdə böyüklərlə müqayisədə tez-tez bir sıra əlavə təsirlər meydana gəlmiş (iştahın artması, zərdabda prolaktin səviyyəsinin yüksəlməsi, qusma, rinit və ürəkgetmə) və yaxud uşaqlarda və yeniyetmələrdə müxtəlif ağırlaşmalar meydana gəlmiş (ekstrapiramid simptomlar və yüksək həssaslıq) və daha öncə böyüklər üzərində aparılan araşdırmalar zamanı müşahidə olunmamış əlavə təsirlər meydana gəlmişdir (qan təzyiqinin yüksəlməsi). Bundan əlavə uşaqlarda və yeniyetmələrdə qalxanvari vəzin funksiyası ilə bağlı tədqiqatlarda da dəyişikliklər müşahidə olunmuşdur.  
Suisid (intihar)/intihar fikirləri və yaxud klinik ağırlaşma 
Depressiya intihar fikirlərinin, özünə zərər yetirmə və suisid (intihar hadisələri) kimi halların artma riski ilə əlaqədardır. Bu risk, nəzərə çarpacaq dərəcədə remissiyanın yaranmasına kimi mövcud olmaqda davam edir. Müalicənin ilk həftələrində yaxşılaşma müşahidə olunmaya bilər, məhz buna görə də yaxşılaşma müşahidə olunana kimi xəstəyə ciddi nəzarət etmək lazımdır. Ümumi klinik təcrübələr göstərir ki, yaxşılaşmanın ilkin mərhələlərində intihar riski arta bilər. 
Bundan əlavə, müalicə olunan xəstəliyin məlum risk faktorları səbəbindən həkimlər kvetiapin müalicəsinin dərhal dayandırılmasından sonra intihar hallarının artma riskini də nəzərə almalıdırlar.
Kvetiapin müalicəsi təyin olunan digər psixi xəstəliklər də intihar hallarının artması ilə əlaqədar ola bilər. Bundan əlavə, bu hallar böyük depressiv epizodlarla da müşahidə oluna bilər. Buna görə də, böyük depressiv epizodların müalicəsi zamanı riayət olunan ehtiyat tədbirlərinə digər psixi pozğunluqlardan əziyyət çəkən xəstələrin müalicəsi zamanı da riayət olunmalıdır. 
Xüsusilə yüksək risk altında olan pasiyentlərə müalicənin ilkin mərhələsində və doza həddinin dəyişdirilməsindən sonra dərman müalicəsi ilə yanaşı ciddi nəzarət olunmalıdır. Xəstələr (və xəstə baxıcıları) baş verə biləcək hər hansı klinik ağırlaşmalar, intihar halları və yaxud intihar fikirləri, habelə davranışdakı qeyri-adi dəyişikliklər barəsində məlumatlandırılmalı və bu simptomlar yarandığı təqdirdə dərhal həkimə müraciət etmələri tövsiyə olunmalıdır. 
Metabolik risk 
Klinik tədqiqatlar zamanı çəkidə, qanda qlükozanın (hiperqlikemiya) və lipidlərin səviyyəsində dəyişikliklər də daxil olmaqla xəstənin metabolik profilinin pisləşməsi ilə bağlı müşahidə olunan riski nəzərə alaraq, müalicəyə başlayarkən xəstənin metabolik parametrləri qiymətləndirilməli və müalicə kursu boyunca bu parametrlərdəki dəyişikliklər mütəmadi olaraq yoxlanılmalıdır. Bu parametrlərin pisləşməsi klinik təcrübəyə əsasən müalicə olunmalıdır. 
Ekstrapiramid simptomlar 
Böyüklər arasında plasebo ilə nəzarət olunan tədqiqatlar zamanı ağır depressiv epizodlar fonunda bipolyar pozğunluqdan və böyük depressiv pozğunluqdan əziyyət çəkən xəstələrdə plasebodan fərqli olaraq kvetiapinin qəbulu ekstrapiramid simptomların intensivliyinin artması ilə əlaqədar olmuşdur. 
Kvetiapinin istifadəsi xoşagəlməz və yaxud narahat edici daxili həyacan və hərəkət etmə ehtiyacı ilə xarakterizə olunan və bir yerdə otura və yaxud qərar tuta bilməmə hissi ilə müşayiət olunan akatiziyanın meydana gəlməsi ilə əlaqədardır. Bu, daha çox müalicənin ilk bir neçə həftəsində müşahidə olunur. Bu simptomların meydana gəldiyi xəstələrdə doza həddinin yüksəldilməsi zərərli ola bilər. 
[bookmark: _Hlk62472139]Gecikmiş diskineziya
Gecikmiş diskineziya simptomları meydana gəldikdə kvetiapin dozasının azaldılması və yaxud müalicənin dayandırılması nəzərə alınmalıdır. Gecikmiş diskineziya simptomları müalicənin dayandırılmasından sonra meydana gələ və yaxud artıq mövcud olan simptomların ağırlaşmasına səbəb ola bilər. 
Yuxululuq və başgicəllənməsi
Kvetiapin müalicəsi yuxululuq və bununla bağlı sedasiya kimi simptomlarla əlaqədardır. Klinik tədqiqatlara əsasən bipolyar depressiya və böyük depressiv pozğunluqdan əziyyət çəkən xəstələrdə bu kimi simptomlar müalicənin ilk 3 günü ərzində əsasən yüngül və ya orta dərəcəli intensivlikdə müşahidə olunur. Tez-tez təkrarlanan yuxululuqdan əziyyət çəkən xəstələr, yuxululuq başladığı andan etibarən ən azı 2 həftə ərzində və yaxud simptomlar yaxşılaşana kimi müşahidə altında olmalı və ya müalicənin dayandırılması nəzərə alınmalıdır. 
Ortostatik hipotenziya 
Kvetiapin müalicəsi zamanı ortostatik hipotenziya və bununla bağlı olan başgicəllənməsi və yuxululuq kimi hallar adətən ilkin doza titrləmə dövründə meydana gəlir. Bu, xüsusilə yaşlı nəslin nümayəndələri arasında təsadüfi travmaların (yıxılmalar) sayını artıra bilər. Buna görə də, xəstələrə dərman preparatının potensial təsirləri ilə tanış olanadək ehtiyatlı olmaq tövsiyə olunur. 
Kvetiapin, ürək-damar xəstəlikləri, serebrovaskulyar xəstəlikləri və yaxud hipotenziyaya səbəb ola biləcək digər xəstəlikləri olan pasiyentlərə ehtiyatla təyin olunmalıdır. Xüsusilə ürək-damar xəstəlikləri olan pasiyentlərdə ortostatik hipotenziya meydana gəldikdə dozanın azaldılması və yaxud doza titrlənməsinin tədricən aparılması nəzərə alınmalıdır. 
Yuxu apnoe sindromu 
Kvetiapin qəbul edən xəstələrdə yuxu apnoe sindromunun baş verməsi müşahidə olunur. Eyni anda mərkəzi sinir sistemi depressantları qəbul edən, anamnezində apnoe sindromu olan və yaxud apnoe sindromu riski yaşayan, belə ki, artıq çəkidən və ya piylənmədən əziyyət çəkən və yaxud kişi xəstələrə kvetiapin ehtiyatla təyin olunmalıdır. 
Qıcolmalar 
Plasebo ilə nəzarət olunan klinik tədqiqatlarda kvetiapin və yaxud plasebo ilə müalicə olunan xəstələrdə qıcolmaların intensivliyində heç bir fərq müşahidə olunmamışdır. Anamnezində qıcolma tutmaları olan xəstələrdə qıcolma tutmaları barədə heç bir məlumat yoxdur. Digər antipsixotik dərmanlarda olduğu kimi anamnezində qıcolma tutmaları olan xəstələrin müalicəsində ehtiyatlı olmaq tövsiyə olunur. 
Bədxassəli neyroleptik sindrom
Bədxassəli neyroleptik sindromun yaranması antipsixotik dərmanlarla, eləcə də kvetiapinlə müalicə ilə əlaqədar olur. Klinik əlamətlərə hipertermiya, dəyişilmiş mental status, əzələ rigidliyi, vegetativ sistemin labilliyi və kreatinfosfokinaza səviyyəsinin yüksəlməsi daxildir. Belə olduqda kvetiapin müalicəsi dayandırılmalı və müvafiq müalicə təyin olunmalıdır. 
Nəzərəçarpan neytropeniya və aqranulositoz 
Kvetiapinin klinik tədqiqatlarında nəzərəçarpan neytropeniya (neytrofillərin sayı < 0,5 x 109/L) halı müşahidə olunmuşdur. Nəzərəçarpan neytropeniyanın meydana gəlməsi bir çox hallarda kvetiapin müalicəsinə başladıqdan sonra bir neçə ay ərzində müşahidə olunur. Doza ilə əlaqəli hal aşkar olunmamışdır. Dərman vasitəsi satışa çıxarılandan sonra aparılan tədqiqatlara əsasən bir sıra hallar ölümlə nəticələnmişdir. Neytropeniya üçün mümkün risk faktorlarına leykositlərin əvvəlcədən mövcud olan aşağı səviyyəsi və dərman qəbulu ilə əlaqəli meydana gələn neytropeniya daxildir. Buna baxmayaraq bir sıra hallarda xəstəlik öncədən risk faktorları olmayan xəstələrdə də müşahidə olunur. Neytrofil səviyyəsi < 1,0 x 109/L olan xəstələrdə kvetiapin müalicəsi dayandırılmalıdır. Xəstələrdə infeksiyanın əlamətlərinin və simptomlarının meydana gəlməsinə nəzarət olunmalı, eyni zamanda neytrofil səviyyəsi nəzarətdə saxlanılmalıdır (1,5 x 109/L-dən yuxarı qalxanadək).
İnfeksiya və yaxud qızdırması olan xəstələrdə, xüsusilə də xəstəliyə şərait yaradan aşkar faktorlar olmadıqda, neytropeniya nəzərə alınmalı və klinik  təcrübə əsasında müalicə aparılmalıdır. 
Keday® XR dərman preparatı ilə müalicə dövründə aqranulositoz və yaxud infeksiya ilə bağlı hər hansı əlamət və ya simptom (məs., qızdırma, zəiflik, letargiya və ya boğazda ağrı) meydana gəldikdə xəstənin, bu barədə dərhal məlumat verməsi tövsiyə olunur. Xüsusilə təhrikedici faktorlar olmadıqda, belə xəstələrdə dərhal leykositlərin və neytrofillərin səviyyəsi yoxlanılmalıdır.
Antixolinergik (muskarin) effektlər 
Kvetiapinin aktiv metaboliti olan norkvetiapin ilə muskarin reseptorlarının bir sıra subtipləri arasında orta və güclü dərəcədə oxşarlıq var. Bu da öz növbəsində kvetiapinin tövsiyə olunan dozada qəbulu zamanı, antixolinergik təsirə malik dərman vasitələri ilə birgə istifadə olunduqda və doza həddini aşdıqda antixolinergik effektlərin fonunda əlavə təsirlərin meydana gəlməsinə səbəb olur. Antixolinergik (muskarin) təsirə malik dərman vasitələri qəbul edən xəstələrə kvetiapin ehtiyatla təyin olunmalıdır. Hal-hazırda sidik gecikməsi, prostatın hipertrofiyası, bağırsaq keçməməzliyi və yaxud bənzər hallar, yüksək gözdaxili təzyiq və yaxud qapalıbucaqlı qlaukoma diaqnozu olan və yaxud anamnezində bu xəstəliklər olan pasiyentlərə kvetiapin ehtiyatla təyin olunmalıdır.  
Qarşılıqlı təsir
Digər dərman vasitələri ilə qarşılıqlı təsiri hissəsinə baxın.
Karbamazepin və yaxud feniton kimi qaraciyərin ferment sisteminin güclü induktorları ilə kvetiapinin birgə istifadəsi kvetiapinin plazma konsentrasiyasını əhəmiyyətli dərəcədə azaldacaq, bu da öz növbəsində kvetiapin müalicəsinin effektivliyinə təsir göstərə bilər. Qaraciyər ferment sisteminin induktorlarını qəbul edən xəstələrə kvetipianın istifadəsi yalnız kvetiapin müalicəsinin verəcəyi faydanın qaraciyər fermenti induktorlarının ləğvi ilə bağlı riskdən üstün olduğu halda mümkündür. İnduktorlardakı dəyişikliyin tədricən baş verməsi və zərurət yarandığı təqdirdə qeyri-induktorlarla (natrium valproat) əvəz olunması əhəmiyyətlidir. 
Çəki
Kvetiapinlə müalicə olunan xəstələrdə çəki artımı qeydə alınmışdır, bu səbəbdən çəki artımına nəzarət olunmalı və istifadə olunan antipsixotik preparatla bağlı tövsiyələrə müvafiq olaraq klinik göstəricilər əsasında lazımi müalicə aparılmalıdır. 
Hiperqlikemiya
Bəzən ketoasidoz və yaxud koma halı ilə əlaqəli olan hiperqlikemiya və ya diabet xəstəliyinin inkişafı və kəskinləşməsi, eləcə də ölüm halları nadir halda müşahidə olunur. Bəzi hallarda ilkin çəki artımı təhrikedici faktor hesab oluna bilər. Qəbul edilən antipsixotik preparatın təlimatlarına əsasən müvafiq klinik monitorinq aparmaq tövsiyə olunur. Kvetiapin də daxil olmaqla antipsixotik preparatlar qəbul edən pasiyentlərdə hiperqlikemiya əlamətləri və simptomlarının (polidipsiya, poliuriya, polifaqiya və zəiflik) olub-olmaması yoxlanılmalı və şəkərli diabet xəstələrində və yaxud şəkərli diabet riski olan xəstələrdə qlükoza səviyyəsinin pisləşməsinə nəzarət olunmalıdır. Mütəmadi olaraq çəkiyə nəzarət etmək lazımdır. 
Lipidlər
Kvetiapinlə bağlı aparılan klinik tədqiqatlarda triqliseridlərin, aşağı sıxlıqlı lipoprotein (ASLP) və ümumi xolesterin səviyyəsində yüksəlmə, yüksək sıxlıqlı lipoprotein (YSLP) səviyyəsində isə azalma müşahidə olunur. Lipid səviyyəsinin dəyişməsi klinik təcrübəyə əsasən müalicə olunmalıdır. 
QT intervalının uzanması 
Klinik tədqiqatlarda və dərman vasitəsinin qısa xarakteristikasına əsasən istifadəsi zamanı kvetiapin QT intervalının davamlı şəkildə uzanmasına səbəb olmamışdır. Dərman preparatı satışa çıxdıqdan sonra kvetiapinin terapevtik dozada qəbulu zamanı və doza həddinin aşılması zamanı QT intervalının uzanması müşahidə olunmuşdur. Digər neyroleptiklərdə olduğu kimi, ürək damar sistemi xəstəliyi olan və irsi anamnezində QT intervalının uzanması olan xəstələrə kvetiapin xüsusilə ehtiyatla təyin olunmalıdır. Bundan əlavə, kvetiapin, QT inetrvalının uzanmasına səbəb olan dərman vasitələri ilə birlikdə və yaxud xüsusilə yaşlı xəstələrə və QT intervalının anadangəlmə uzadılmış sindromu, xroniki ürək çatışmazlığı, ürəyin hipertrofiyası, hipokaliyemiya və yaxud hipomaqniyemiya xəstəliyi olan xəstələrə digər neyroleptiklərlə birlikdə təyin olunarkən xüsusilə ehtiyatlı olmaq tövsiyə olunur. 
Kardiomiopatiya və miokard  
Klinik  tədqiqatlarda və dərman vasitəsi satışa çıxarıldıqdan sonra kardiomipatiya və miokardit halları müşahidə olunmuş, buna baxmayaraq kvetiapinlə səbəb-nəticə əlaqəsi müəyyən olunmamışdır. Kardiomiopatiya və ya miokardit ehtimalı olan xəstələrdə kvetiapin müalicəsinin aparılması məsələsini yenidən nəzərdən keçirmək tövsiyə olunur. 
Kəskin dəri reaksiyaları  
Həyat üçün təhlükəli ola bilən və yaxud ölümlə nəticələnə bilən Stivens-Conson sindromu (SCS), toksik epidermal nekroliz (TEN) və eozinofiliya və sistemli əlamətlərlə müşayiət olunan dərmana qarşı reaksiya sindromu da daxil olmaqla kəskin dəri reaksiyaları kvetiapin müalicəsi zamanı çox nadir halda müşahidə olunmuşdur. Kəskin dəri reaksiyası aşağıdakı simptomların birləşməsi halında meydana gəlir: geniş sahəli dəri səpkisi və yaxud eksfoliativ dermatit, qızdırma, limfadenopatiya və mümkün eozinofiliya. Belə kəskin dəri reaksiyalarına məxsus əlamət və simptomlar meydana gəldikdə dərhal kvetiapin müalicəsi dayandırılmalı və alternativ müalicə üsulu nəzərə alınmalıdır. 
İstifadənin dayandırılması
Kvetiapin müalicəsinin qəfil dayandırılması zamanı yuxusuzluq, ürəkbulanma, baş ağrısı, diareya, qusma, başgicəllənməsi və həssaslıq kimi kəskin abstinensiya simptomları meydana gələ bilər. Bu baxımdan ən azı bir-iki həftə ərzində tədricən istifadəni dayandırmaq tövsiyə olunur. 
Demensiya ilə bağlı psixoz olan yaşlılar 
Demensiya ilə bağlı psixozun müalicəsi üçün kvetiapin tövsiyə olunmur. 
Parkinson xəstəliyi (PX) olan yaşlı xəstələr/parkinsonizm 
BDP xəstəliyi olan pasiyentlərin müalicəsi məqsədilə kvetiapinlə bağlı insanlar arasında aparılmış retrospektiv tədqiqatlar göstərmişdir ki, 65 yaşdan yuxarı xəstələrdə kvetiapin istifadəsi ölüm riskini artırır. Parkinson xəstələri bu tədqiqatdan çıxarıldıqdan sonra bu fakt aradan qalxmışdır. Parkinson xəstəliyi olan yaşlı pasiyentlərə kvetiapin ehtiyatla təyin edilməlidir. 
Disfagiya 
Kvetiapin qəbulu zamanı disfagiya halı müşahidə olunmuşdur. Aspirasion pnevmoniya riski olan xəstələrə kvetiapin ehtiyatla təyin olunmalıdır. 
Qəbzlik və bağırsaq keçməməzliyi  
Qəbzlik bağırsaq keçməməzliyi üçün risk faktoru hesab olunur. Kvetiapin istifadəsi zamanı qəbzlik və bağırsaq keçməməzliyi müşahidə olunmuşdur. Bura bağırsaq keçməməzliyi riski olan, eləcə də bağırsaqların peristaltikasını zəiflədən bir neçə dərman preparatını birlikdə qəbul edən və yaxud qəbzlik simptomları ilə bağlı məlumat verməyən xəstələrdə müşahidə olunan ölüm halları da daxildir. Bağırsaq keçməməzliyi və qəbzliyi olan xəstələrə ciddi nəzarət olunmalı və müvafiq təxirəsalınmaz müalicə aparılmalıdır. 
Venoz tromboemboliya (VTE) 
Antipsixotik dərman preparatlarının istifadəsi zamanı venoz tromboemboliya halı müşahidə olunmuşdur. Antipsixotik dərman preparatları ilə müalicə olunan xəstələrdə venoz tromboemboliya riski olduğundan, kvetiapin müalicəsindən öncə və müalicə zamanı venoz tromboemboliyaya dair bütün risk faktorları müəyyən olunmalı və müvafiq tədbirlər görülməlidir. 
Pankreatit
Klinik tədqiqatlar zamanı və dərman preparatı satışa çıxarıldıqdan sonra pankreatit halı müşahidə olunmuşdur. Satış sonrası hesabatlar arasında bütün halların risk faktorları ilə əlaqəli olmamasına baxmayaraq, bir çox pasiyentdə triqliserid səviyyəsinin yüksəlməsi, öd kisəsində daş və alkoqol istifadəsi kimi pankreatitlə bağlı faktorlar müşahidə olunmuşdur. 
Əlavə məlumat  
Kəskin orta və kəskin maniakal epizodlar zamanı kvetiapinin divalproeks və yaxud litiumla birgə istifadəsinə dair kifayət qədər məlumat yoxdur; buna baxmayaraq birgə müalicəyə qarşı müsbət dözümlülük müşahidə olunmuşdur. Əldə olan məlumatlara əsasən əlavə təsirlər 3-cü həftədə meydana gəlir. 
Laktoza
Keday® XR tabletlərinin tərkibində laktoza mövcuddur. İrsi qalaktoza dözümsüzlüyü, Lapp laktoza çatışmazlığı və yaxud qlükoza-qalaktoza malabsorbsiyası kimi nadir irsi xəstəlikləri olan pasiyentlər bu dərman vasitəsini qəbul etməməlidirlər. 
Yanlış istifadə və həddindən artıq istifadə 
Dərmanın istifadəsi zamanı yanlış istifadə və həddindən artıq istifadə halları müşahidə olunmuşdur. Anamnezində alkoqol və narkotik vasitələrin həddindən artıq istifadəsi halları olan xəstələrə kvetiapin xüsusi olaraq ehtiyatla təyin olunmalıdır. 

Digər dərman vasitələri ilə qarşılıqlı təsiri 
Kvetiapinin mərkəzi sinir sisteminə göstərdiyi ilkin təsiri nəzərə alaraq, kvetiapinin mərkəzi sinir sisteminə təsir edən dərman vasitələri ilə və alkoqolla birgə istifadəsi zamanı ehtiyatlı olmaq lazımdır. Antixolinergik (muskarin) təsirə malik dərman preparatı qəbul edən xəstələri müalicə edərkən ehtiyatlı olmaq tövsiyə olunur. 
Sitoxrom P450 (CYP) 3A4 izofermenti kvetiapinin P450 sitoxrom sistemində metabolizminə cavabdeh olan əsəs izofermentidir. Buna əsasən, kvetiapinin CYP3A4 inhibitorları ilə bir arada müalicəsi əks göstərişdir. Həmçinin kvetiapini qreypfrut şirəsi ilə birlikdə qəbul etmək tövsiyə olunmur.
Kvetiapinin farmokinetikasını araşdırmaq məqsədi ilə müxtəlif dozalı tədqiqatda karbamazepinin (məlum qaraciyər fermenti induktoru) qəbulundan əvvəl və ya onunla birlikdə kvetiapinin istifadəsi axırıncının klirensini əhəmiyyətli dərəcədə artırır. Klirensin belə yüksəlməsi kvetiapinin tək qəbulu zamanı kvetiapinin sistematik təsirinin müvafiq olaraq (AUC üzrə ölçülmüş) orta hesabla 13% azalmasına gətirmişdir, buna baxmayaraq bəzi xəstələrdə güclü təsir də müşahidə olunmuşdur. Göstərilən qarşılıqlı təsirin nəticəsi olaraq plazmada kvetiapinin konsentrasiyasının azalması ilə müşayiət oluna bilər və bu da kvetiapinlə müalicənin effektivliyini azalda bilər. Kvetiapinin fenitoin (mikrosomal sisteminin digər induktoru) ilə birlikdə istifadəsi kvetiapinin klirensini nəzərəçarpacaq dərəcədə (təxminən 450%) artırmışdı. Qaraciyərin ferment sisteminin induktorlarını qəbul edən xəstələrə kvetiapinin istifadəsi yalnız kvetiapin müalicəsinin faydasının qaraciyər fermentlərinin induktoru olan preparatın ləğv edilməsi ilə bağlı riskdən üstün olduğu halda mümkündür. Mikrosomal fermentlərin induktor-preparatları dozasının dəyişdirilməsi tədricən həyata keçirilməlidir. Ehtiyac yarandıqda onların mikrosomal fermentləri induktorlar olmayan preparatlarla (məsələn, valproy turşusunun) əvəz etmək olar.
Antidepressant olan imipramin (CYP 2D6-nın inhibitoru) və ya fluoksetin (CYP3A4 və CYP2D6 inhibitoru) ilə birlikdə istifadə kvetiapinin farmakokinetikasını nəzərəçarpan dərəcədə dəyişdirmir. 
Kvetiapinin risperidon və ya haloperidol antipsixotik dərman vasitələri ilə birlikdə istifadəsi kvetiapinin farmakokinetikasını nəzərəçarpan dərəcədə dəyişdirmir. Lakin kvetiapinin və tioridazinin eyni zamanda qəbulu kvetiapin klirensinin təxminən 70% artmasına səbəb olmuşdur. 
Simetidinlə eyni zamanda istifadə etdikdə kvetiapinin farmakokinetikası nəzərəçarpan dərəcədə dəyişmir. 
Litium preparatların farmakokinetikası kvetiapinlə birlikdə istifadə olunan zaman dəyişilmir. 
Birgə istifadə olunduqda valproy turşusunun və kvetiapinin farmakokinetikasının klinik əhəmiyyətli dəyişiklikləri qeyd olunmayıb. Uşaqlar və yeniyetmələr arasında aparılmış retrospektiv tədqiqatda valproat və ya kvetiapin monoterapiyası ilə müqayisədə kombinə olunmuş valproat və kvetiapin müalicəsi zamanı daha tez-tez leykopeniya və neytropeniya müşahidə olunmuşdur. Kvetiapinin ürək-damar xəstəliklərində tez-tez istifadə olunan preparatlarla qarşılıqlı tədqiqatlar aparılmamışdır. QT intervalının uzanmasını və elektrolit balansının pozulmasını törədə bilən preparatların və kvetiapinin kombinəolunmuş şəkildə istifadəsi zamanı ehtiyatlı olmaq lazımdır.  
Kvetiapin preparatı qəbul edən xəstələrdə metadon və trisiklik antidepressantların istifadəsinə dair immun ferment analizlərində yanlışlıqla pozitiv nəticələr qeydə alınmışdır. Şübhəli immun ferment analizi nəticələrini müvafiq xromotoqrafik üsullarla təsdiqləmək tövsiyə olunur.

Hamiləlik və laktasiya dövründə istifadəsi
Hamiləlik
Birinci trimestr
Dərmanın istifadəsi zamanı əldə olunacaq fayda potensial riskdən üstün olduğu təqdirdə kvetiapin hamiləlik zamanı istifadə oluna bilər.
Üçüncü trimestr 
Hamiləliyin üçüncü trimestrində antipsixotiklərin (kvetiapin də daxil olmaqla) qəbuluna məruz qalan yeni doğulmuş körpələr doğuşdan sonra kəskinliyinə və davam etmə müddətinə görə fərqlənən ekstrapiramid və abstinent simptomlar da daxil olmaqla bir sıra əlavə təsirlərə məruz qala bilərlər. Həyəcan, hipertoniya, hipotoniya, tremor, yuxululuq, respirator pozğunluq və yaxud qidalanmanın pozulması kimi hallar müşahidə olunmuşdur. Buna görə də yeni doğulmuş körpələrə ciddi nəzarət olunmalıdır.
Laktasiya dövrü
Kvetiapinin ana südündə izlənilməsi barədə etibarlı məlumatların məhdud olmasına görə ana südünün körpə üçün faydasını və yaxud müalicənin qadın üçün faydasını nəzərə alaraq ana südü ilə qidalanmanı və ya Keday® XR müalicəsini dayandırmaqla bağlı qərar qəbul edilməlidir. 
Fertillik
Kvetiapinin insan fertilliyinə təsirinə dair yoxlamalar aparılmamışdır. Siçovullar üzərində aparılan tədqiqatlar zamanı prolaktin səviyyəsinin artması ilə bağlı təsirlər aşkar olunmuşdur, lakin bunların insanlarla birbaşa olaraq əlaqəsi yoxdur.

Nəqliyyat vasitələrini və digər potensial təhlükəli mexanizmləri idarəetmə qabiliyyətinə təsiri
Mərkəzi sinir sisteminə ilkin təsirini nəzərə alaraq, kvetiapin əqli fəallıq tələb edən fəaliyyətlərin icrasına mane ola bilər. Buna görə də, dərman vasitəsinə fərdi həssaslıq səviyyəsi məlum olana kimi xəstələrə nəqliyyat vasitəsini və yaxud digər mexanizmləri idarə etmək tövsiyə olunmur. 

İstifadə qaydası və dozası
Hər bir göstəriş üçün müxtəlif doza həddi mövcuddur. Buna görə də, pasiyentlərin öz vəziyyətlərinə uyğun doza həddi ilə bağlı ətraflı məlumat aldıqlarından əmin olmaq lazımdır. 
Keday® XR gündə bir dəfə, yeməkdən 1 saat öncə və ya yeməkdən 1 saat sonra qəbul edilməlidir. Tabletlər bölünmədən, çeynənmədən və əzilmədən tam şəkildə udulmalıdır. 
Böyüklər 
Bipolyar pozğunluq zamanı orta və kəskin maniakal epizodların və şizofreniyanın müalicəsi 
Keday® XR yeməkdən ən azı bir saat öncə qəbul edilməlidir. Müalicəyə başladıqda 1-ci gün gündəlik doza həddi 300 mq, 2-ci gün isə 600 mq təşkil etməlidir. Tövsiyə olunan gündəlik doza həddi 600 mq-dır, buna baxmayaraq klinik cəhətdən sübut olundu ki, doza həddi 800 mq-dək qaldırıla bilər. Müalicənin effektivliyindən və pasiyentin tolerantlığından asılı olaraq effektiv doza həddi gündəlik olaraq 400-800 mq arasında olmalıdır. Şizofreniya xəstəliyi zamanı dəstəkləyici terapiya üçün doza həddinin nizamlanmasına ehtiyac yoxdur. 
Bipolyar pozğunluq zamanı böyük depressiv epizodların müalicəsi 
Keday® XR yatmazdan öncə qəbul edilməlidir. İlk dörd gün ərzində sutkalıq doza həddi 50 mq (1-ci gün), 100 mq (2-ci gün), 200 mq (3-cü gün) və 300 mq (4-cü gün) təşkil edir. Tövsiyə olunan gündəlik doza 300 mq təşkil edir. Klinik tədqiqatlar zamanı 600 mq-lıq qruplar ilə 300 mq-lıq qruplar arasında heç bir əlavə üstünlük aşkar edilməmişdir. 600 mq-lıq doza ayrı-ayrı şəxslərdə təsirli ola bilər. 300 mq-dan yuxarı doza həddi bipolyar pozğunluğun müalicəsində təcrübəyə malik həkimlər tərəfindən təyin olunmalıdır. Klinik tədqiqatlar zamanı aşkar olunmuşdur ki, ayrı-ayrı şəxslərdə dərman preparatına dözümsüzlük zamanı doza həddinin minimal 200 mq dozaya kimi azaldılması nəzərə alınmalıdır. 
Bipolyar pozğunluq zamanı residivlərin qarşısını almaq məqsədilə 
Bipolyar pozğunluq zamanı maniakal, kompleks və yaxud depressiv epizodların təkrar meydana gəlməsinin qarşısını almaq məqsədilə kəskin bipolyar pozğunluğun müalicəsində Keday® XR preparatına müsbət reaksiya verən pasiyentlərdə Keday® XR preparatının təyinatı yatmazdan öncə eyni dozada davam etdirilməlidir. Keday® XR dərman preparatının doza həddi klinik effektivlikdən və ayrı-ayrı şəxslərin dərmana dözümlülük dərəcəsindən asılı olaraq gündə 300 mq ilə 800 mq arasında dəyişir. Dəstəkləyici müalicə məqsədilə ən aşağı doza həddi tövsiyə olunur. 
Böyük Depressiv Pozğunluq zamanı ağır dərəcəli depressiv epizodların əlavə müalicəsi məqsədilə 
Keday® XR yatmazdan öncə qəbul edilməlidir. Müalicəyə başlayarkən gündəlik doza 1 və 2-ci günlər 50 mq, 3 və 4-cü günlər isə 150 mq təşkil edir. Aparılan qısa müddətli tədqiqatlar nəticəsində müəyyən olunmuşdur ki, antidepressant təsir, əlavə müalicə zamanı (amitriptilin, bupropion, sitalopram, duloksetin, essitalopram, fluoksetin, paroksetin, sertralin və venlafaksin kimi preparatlarla yanaşı) gündə 150 və 300 mq dozada qəbul olunduqda, qısa müddətli monoterapiya tədqiqatlarında isə gündə 50 mq doza qəbulu zamanı müşahidə olunmuşdur. Daha yüksək dozada əlavə təsir riski artır. Buna görə də, həkimlər müalicə məqsədilə, gündə 50 mq-dan başlayaraq, ən aşağı dozadan dərman qəbulunu təmin etməlidirlər. Doza həddinin gündə 150 mq-dan 300 mq-a qaldırılması yalnız pasiyentin vəziyyətinin individial olaraq qiymətləndirilməsinə əsasən həyata keçirilməlidir. 
Keday® dərhal azad olan tabletlərdən istifadənin dayandırılması 
Daha rahat titrləmə məqsədi ilə hal-hazırda bölünmüş doza həddində, dərhal azad olan kvetiapin tabletlərlə müalicə olunan pasiyentlər gündə bir dəfə ekvivalent dozada qəbul etməklə Keday® XR dərman preparatı ilə müalicəyə keçə bilərlər. Doza həddinin individual olaraq tənzimlənməsi tələb oluna bilər. 
Yaşlılar
Digər neyroleptiklər və antidepressantlarda olduğu kimi, Keday® XR xüsusilə də dərman preparatının ilk qəbul günlərində yaşlı xəstələrdə xüsusi ehtiyatla təyin olunmalıdır. Keday® XR dərman preparatında dozanın titrlənməsi cavan xəstələrə nisbətən yaşlı xəstələrdə daha yavaş aparılmalı, gündəlik terapevtik doza isə daha aşağı olmalıdır. Yaşlı xəstələrdə kvetiapinin orta klirensi cavan xəstələrə nisbətən 30-50 % azdır. Yaşlı pasiyentlərdə müalicə gündə 50 mq olmaqla başlanmalıdır. Dərmanın klinik təsirindən və ayrı-ayrı xəstələrin dərman preparatına dözümlülüyəndən asılı olaraq doza həddi gündə 50 mq olmaqla mərhələli şəkildə effektiv dozaya kimi qaldırıla bilər. 
Ağır depressiv epizodlar fonunda Böyük Depressiv Pozğunluqdan əziyyət çəkən yaşlı pasiyentlərdə doza həddi 1-3-cü gün sutkada 50 mq, 4-cü gün sutkada 100 mq, 8-ci gün isə sutkada 150 mq təşkil etməlidir. Gündə 50 mq olmaqla ən aşağı effektiv dozadan başlamaq tövsiyə olunur. Pasiyentin vəziyyətinin individual olaraq qiymətləndirilməsi əsasında doza həddinin gündə 300 mq-dək qaldırılması zərurəti yarandıqda belə doza artımı müalicənin 22-ci günündən tez olmamalıdır. 
Bipolyar pozğunluq fonunda depressiv epizodlardan əziyyət çəkən 65 yaşdan yuxarı xəstələrdə dərman preparatının effektivliyi və təhlükəsizliyi qiymətləndirilməmişdir. 
Uşaqlar
Keday® XR dərman preparatının uşaqlarda və 18 yaşdan aşağı yeniyetmələrdə istifadəsini təsdiqləyəcək məlumatın olmaması səbəbindən dərman vasitəsinin bu yaş qruplarında istifadəsi tövsiyə olunmur. Plasebo ilə nəzarət olunan klinik tədqiqatların nəticələri Xüsusi göstərişlər və ehtiyat tədbirləri, Əlavə təsirləri, Farmakoloji xüsusiyyətləri bəndlərdə təqdim olunmuşdur. 
Böyrək çatışmazlığı 
Böyrək çatışmazlığı olan xəstələrdə doza həddinin tənzimlənməsi tələb olunmur. 
Qaraciyər çatışmazlığı  
Kvetiapinin böyük hissəsi qaraciyər vasitəsilə metobolizə olunur. Buna görə də, xüsusilə dərman preparatının ilk qəbul günlərində Keday® XR məlum qaraciyər çatışmazlığı olan xəstələrə ehtiyatla təyin olunmalıdır. Qaraciyər çatışmazlığı olan xəstələrdə müalicə gündə 50 mq olmaqla başlanmalıdır. Dərmanın klinik təsirindən və ayrı-ayrı xəstələrin dərman preparatına dözümlülüyəndən asılı olaraq doza həddi gündə 50 mq olmaqla mərhələli şəkildə effektiv dozaya kimi qaldırıla bilər.

Əlavə təsirləri
Kvetiapinin istifadəsi ilə bağlı ən çox (≥ 10%) müşahidə olunan əlavə təsirlər aşağıdakılardır: yuxululuq, başgicəllənməsi, baş ağrısı, ağızda quruluq, abstinensiya sindromu, qan zərdabında triqliseridlərin səviyyəsinin qalxması, ümumi xolesterin səviyyəsinin qalxması (əsasən aşağı sıxlıqlı lipoprotein xolesterini), yüksək sıxlıqlı lipoprotein səviyyəsinin azalması, çəki artımı, hemoqlobin səviyyəsinin azalması və ekstrapiramid simptomlar. 
Kvetiapin müalicəsi ilə bağlı əlavə təsirlərin baş vermə tezliyi Tibb Elmləri üzrə Beynəlxalq Təşkilatlar Şurası (CIOMS III Working Group 1995) tərəfindən tövsiyə olunan format əsasında aşağıda qeyd edilmişdir. 
Kvetiapin müalicəsi ilə bağlı əlavə təsirlər
Aşağıdakı konvensiyanı istifadə edərək əlavə reaksiyalar sıralanmışdır: çox tez-tez (≥ 1/10); tez-tez (≥ 1/100-dən < 1/10-dək); bəzən (≥ 1/1000-dən < 1/100-dək); nadir (≥ 1/10.000-dən < 1/1000-dək); çox nadir (< 1/10.000); məlum deyil (mövcud olan məlumata əsasən təyin oluna bilməz).
Qan və limfa sistemi pozğunluqları  
Çox tez-tez: hemoqlobin səviyyəsinin aşağı düşməsi22 
Tez-tez: leykopeniya1, 28, neytrofil səviyyəsinin aşağı düşməsi, eozinofillərin artması27 
Bəzən: neytropeniya1, trombositopeniya, anemiya, trombosit səviyyəsinin azalması13 
Nadir: aqranulositoz26 
İmmun sistemi pozğunluqları 
Bəzən: hiperhəssaslıq (allergik dəri reaksiyaları da daxil olmaqla) 
Çox nadir: anafilaktik reaksiya5 
Endokrin sistemi pozğunluqları 
Tez-tez: hiperprolaktinemiya15, ümumi T4 səviyyəsinin aşağı düşməsi24, sərbəst T4 səviyyəsinin aşağı düşməsi24, ümumi T3 səviyyəsinin aşağı düşməsi24, TSH səviyyəsinin artması24 
Bəzən: sərbəst T3 səviyyəsinin aşağı düşməsi24, hipotireoz21 
Çox nadir: antidiuretik hormonun qeyri-adekvat sekresiyası
Maddələr mübadiləsi və qidalanma pozğunluqları  
Çox tez-tez: zərdabda triqliserid səviyyəsinin yüksəlməsi10, 30, ümumi xolesterinin yüksəlməsi (xüsusən aşağı sıxlıqlı lipoprotein xolesterini)11, 30, yüksək sıxlıqlı lipoprotein səviyyəsinin aşağı düşməsi17, 30, çəki artımı8, 30 
Tez-tez: iştahın artması, qanda qlükozanın səviyyəsinin hiperqlikemik səviyyəyə kimi yüksəlməsi6, 30 
Bəzən: hiponatriemiya19, şəkərli diabet1, 5, öncədən mövcud olan şəkərli diabetin kəskinləşməsi 
Nadir: metabolik sindrom29 
Psixiatrik pozğunluqlar  
Tez-tez: qeyri-normal yuxular və qarabasmalar, intihar fikirləri və intihar hərəkətləri20 
Nadir: somnabulizm və buna bağlı reaksiyalar, məsələn, yuxuda danışmaq və yuxu ilə əlaqəli iştaha pozğunluqları  
Sinir sistemi pozğunluqları 
Çox tez-tez: başgicəllənməsi4, 16, yuxululuq2, 16, baş ağırısı, ekstrapiramid simptomlar1, 21 
Tez-tez: disartriya 
Bəzən: ürəktutma1, narahat ayaqlar sindromu, tardiv (gecikmiş) diskineziya1, 5, bayılma4, 16 
Ürək xəstəlikləri 
Tez-tez: taxikardiya4, ürək döyünməsi23 
Bəzən: QT intervalının uzanması1, 12, 18, bradikardiya32 
Göz xəstəlikləri 
Tez-tez: bulanıq görmə 
Damar xəstəlikləri 
Tez-tez: ortostatik hipotenziya4, 16 
Nadir: venoz tromboemboliya1 
Məlum deyil: insult33 
Respirator, torakal və divararalığı pozğunluqları 
Tez-tez: təngnəfəslik23 
Bəzən: rinit
Mədə-bağırsaq xəstəlikləri 
Çox tez-tez: ağızda quruluq
Tez-tez: qəbizlik, dispepsiya, qusma25 
Bəzən: disfaqiya7 
Nadir: pankreatit1, bağırsaq keçməməzliyi/ileus 
Hepatobiliar pozğunluq 
Tez-tez: alaninaminotransferaza səviyyəsinin yüksəlməsi (ALT)3, qamma-GT səviyyəsinin yüksəlməsi3 
Bəzən: aspartataminotransferaza səviyyəsinin yüksəlməsi (AST)3 
Nadir: sarılıq5, hepatit
Dəri və dərialtı hüceyrə xəstəlikləri  
Çox nadir: angionevrotik ödem5, Stivens-Conson sindromu5 
Məlum deyil: toksik epidermal nekroliz, çoxformalı eritema, eozinofiliya və sistemli əlamətlərlə müşayiət olunan dərmana qarşı reaksiya 
Dayaq-hərəkət sistemi və birləşdirici toxuma xəstəlikləri  
Çox nadir: rabdomioliz
Böyrək və sidik yolu xəstəlikləri 
Bəzən: sidik gecikməsi  
Hamiləlik, doğuş sonrası dövr və perinatal vəziyyət 
Məlum deyil: yeni doğulmuşlarda abstinensiya sindromu31 
Reproduktiv sistem və süd vəzi xəstəlikləri  
Bəzən: cinsi disfunksiya  
Nadir: priapizm, qalaktoreya, süd vəzilərində şişmə, menstrual tsiklin pozulması 
Ümumi narahatlıqlar və yerli reaksiyalar
Çox tez-tez: abstinensiya (dərman preparatının istifadəsinin qəfildən dayandırılması) sindromu1, 9 
Tez-tez: yüngül asteniya, periferik ödem, qıcıqlanma, hipertermiya 
Nadir: bədxassəli neyroleptik sindrom1, hipotermiya 
Tədqiqatlar 
Nadir: qanda kreatinfosfokinaza səviyyəsinin yüksəlməsi14  
(1) Xüsusi göstərişlər və ehtiyat tədbirləri hissəsinə baxın.
(2) Adətən müalicənin ilk iki həftəsində yuxululuq meydana gəlir və kvetiapinin davamlı qəbulu nəticəsində aradan qalxır.  
(3) Kvetiapin qəbul edən xəstələrin bəzilərində transaminaza (ALT, AST) və ya qamma-GT səviyyəsinin simptomsuz şəkildə yüksəlməsi (istənilən vaxt normadan ≥ 3 x ULN kimi yüksəlmə) müşahidə olunur. Adətən belə yüksəlmələr, davamlı kvetiapin müalicəsi nəticəsində aradan qalxır.   
(4) α1-adrenergik bloklayıcı təsirə malik digər antipsixotiklər kimi kvetiapin də xüsusilə ilkin doza titrlənməsi dövründə başgicəllənməsi, taxikardiya, bəzi xəstələrdə bayılma fonunda ortostatik hipotenziyaya səbəb ola bilər. 
(5) Bu əlavə təsirlərin baş vermə tezliyinə dair hesablamalar dərhal azad olan kvetiapin tabletinin satış sonrası dövrdə aparılmış tədqiqatlara dair məlumatlardan götürülüb. 
(6) Səhər ac qarına qanda qlükozanın səviyyəsi ≥ 126 mg/dL (≥ 7,0 mmol/L) və yaxud yeməkdən asılı olmayaraq qanda qlükozanın səviyyəsi ≥ 200 mg/dL (≥ 11,1 mmol/L) ən azı bir dəfə. 
(7) Plasebo ilə müqayisədə kvetiapin qəbulu zamanı disfagiya intensivliyinin artması yalnız bipolyar depressiya zamanı aparılan klinik  tədqiqatlarda müşahidə olunub. 
(8) İlkin vəziyyətlə müqayisədə bədən çəkisinin > 7% artması adətən böyüklərdə müalicənin ilk həftələrində baş verir.
(9) Aşağıdakı abstinensiya simptomları adətən plasebo ilə nəzarət olunan monoterapiya rejimində aparılan klinik tədqiqatlarda müşahidə olunmuşdur: yuxusuzluq, ürəkbulanma, baş ağrısı, diareya, qusma, başgicəllənməsi və həssaslıq. Dərman preparatının istifadəsinin dayandırılmasından 1 həftə sonra bu təsirlərin baş vermə intensivliyi əhəmiyyətli dərəcədə azalır. 
(10) Triqliseridlər ≥ 200 mg/dL (≥ 2,258 mmol/L) (xəstələr ≥ 18 yaş) və yaxud ≥ 150 mg/dL (≥ 1,694 mmol/L) (xəstələr < 18 yaş) ən azı bir dəfə. 
(11) Xolesterin ≥ 240 mg/dL (≥ 6,2064 mmol/L) (xəstələr ≥ 18 yaş) və yaxud ≥ 200 mg/dL (≥ 5,172 mmol/L) (xəstələr < 18 yaş) ən azı bir dəfə. Aşağı sıxlıqlı lipoprotein səviyyəsinin ≥ 30 mg/dL (≥ 0,769 mmol/L) artması çox tez-tez müşahidə olunur. Belə artımın müşahidə olunduğu xəstələr arasında orta dəyişiklik 41,7 mg/dL (≥ 1,07 mmol/L) təşkil edir. 
(12) Aşağıdakı mətnə baxın. 
(13) Trombositlər ≤ 100 x 10ꝰ/L ən azı bir dəfə. 
(14) Qanda kreatinfosfokinaza səviyyəsinin bədxassəli neyroleptik sindromla əlaqəli olmadan yüksəlməsi ilə bağlı əlavə təsirlərə dair tədqiqatlar əsasında. 
(15) Prolaktin səviyyəsi istənilən vaxt (xəstələr > 18 yaş): > 20 μg/L (> 869,56 pmol/L) kişilərdə; > 30 μg/L (> 1304,34 pmol/L) qadınlarda.
(16) Yıxılmalara səbəb ola bilər. 
(17) Yüksək sıxlıqlı lipoproteinlərin səviyyəsi istənilən vaxt: < 40 mg/dL (1,025 mmol/L) kişilərdə; < 50 mg/dL (1,282 mmol/L) qadınlarda. 
(18) QT intervalının < 450 msan-dən ≥ 450 msan-dək və əlavə olaraq ≥ 30 msan-yədək artma ilə müşahidə olunan hadisələr. Kvetiapinin plasebo ilə nəzarət olunan tədqiqatlarında pasiyentlər arasında klinik  əhəmiyyətli səviyyəyə keçid üzrə orta dəyişmə qiymətləndirilməsi və intensivlik dərəcəsi həm kvetiapin, həm də plaseboda eynidir. 
(19) > 132 mmol/L-dan ≤ 132 mmol/L-dək dəyişmə, ən azı bir dəfə. 
(20) İntihar fikirləri və intihar davranışları kvetiapin müalicəsi zamanı və yaxud müalicənin dayandırılmasından sonra ilkin dövrlərdə müşahidə olunmuşdur.  
(21) Farmakodinamikası hissəsinə baxın.
(22) Hemoqlobin səviyyəsinin ən azı bir dəfə kişilərdə ≤ 13 g/dL (8,07 mmol/L), qadınlarda isə ≤ 12 g/dL (7,45 mmol/L) kimi aşağı düşməsi, açıq tipli əlavə tədqiqatlar da daxil olmaqla bütün tədqiqatlarda kvetiapin xəstələrinin 11 %-də müşahidə olunub. Bu xəstələr üçün hemoqlobin səviyyəsinin orta maksimal azalma səviyyəsi istənilən vaxt – 1,50 g/dL təşkil edir.
(23) Belə hallar adətən taxikardiya, başgicəllənməsi, ortostatik hipotenziya və yaxud ilkin ürək/respirator xəstəliklər fonunda baş verir.  
(24) Bütün tədqiqatlarda ilkin qiymətləndirmələrdən sonra istənilən vaxt normal ilkin qiymətləndirmələrdə klinik  cəhətdən potensial əhəmiyyətli qiymətləndirmələrədək yüksəlmə əsasında. İstənilən vaxt ümumi T4, sərbəst T4, ümumi T3 və sərbəst T3 səviyyəsindəki dəyişmə < 0,8 x LLN (pmol/L) olaraq müəyyən olunur və TSH səviyyəsinin dəyişməsi > 5 mIU/L təşkil edir. 
(25) Yaşlı xəstələr arasında qusma hallarının baş vermə tezliyinin artması əsasında (≥ 65 yaş).
(26) Neytrofil səviyyəsinin müalicə müddətində istənilən zaman ≥ 1,5 x 109/L ilkin səviyyədən < 0,5 x 109/L kimi dəyişməsi əsasında, habelə kvetiapin müalicəsinə dair bütün klinik  tədqiqatlarda kəskin neytropeniya (< 0,5 x 109/L) və infeksiya olan xəstələr əsasında. 
(27) Bütün tədqiqatlarda ilkin qiymətləndirmələrdən sonra istənilən vaxt normal ilkin qiymətləndirmələrdə klinik  cəhətdən potensial əhəmiyyətli qiymətləndirmələrdə yüksəlmə əsasında. Eozinofil səviyyəsindəki dəyişmə istənilən vaxt ≥ 1 x 109 hüceyrələr/L olaraq müəyyən olunmuşdur. 
(28) Bütün tədqiqatlarda ilkin qiymətləndirmələrdən sonra istənilən vaxt normal ilkin qiymətləndirmələrdə klinik cəhətdən potensial əhəmiyyətli qiymətləndirmələrdə yüksəlmə əsasında. Leykositlər səviyyəsindəki dəyişmə istənilən vaxt ≤ 3 x 109 hüceyrələr/L olaraq müəyyən olunmuşdur. 
(29) Kvetiapinlə aparılan bütün klinik tədqiqatlarda metabolik sindroma dair mənfi təsirlərlə bağlı hesabatlar əsasında. 
(30) Klinik tədqiqatlar zamanı bir sıra xəstələrdə çəki, qlükoza səviyyəsi və lipidlər kimi birdən çox metabolik faktorlarda pisləşmə müşahidə olunmuşdur.  
(31) Hamiləlik və laktasiya dövründə istifadəsi bölümünə baxın
(32) Müalicənin başlanğıcında və ya müalicə zamanı meydana gələ bilər və hipotenziya və yaxud bayılma ilə əlaqəli ola bilər. Baş vermə tezliyi kvetiapinlə aparılan bütün klinik  tədqiqatlarda arzuolunmaz bradikardiya hallarının mənfi təsirlərinə dair hesabatlara əsaslanır.
(33) Bir retrospektiv və randomizə olunmamış epidemioloji tədqiqata əsaslanır. 
Neyroleptiklərin istifadəsi zamanı QT intervalının uzanması, ventrikulyar aritmiya, qəfil ölüm, ürək çatışmazlığı, polimorf taxikardiya halları müşahidə olunmuş və belə hallar bu sinif preparatlara xas təsirlər hesab olunur. 
Kvetiapin müalicəsi ilə əlaqədar olaraq Stivens-Conson sindromu (SJS), Toksik Epidermal Nekroliz (TEN) və eozinofiliya və sistemli əlamətlərlə müşayiət olunan dərmana qarşı simptomlar da daxil olmaqla kəskin dəri reaksiyaları müşahidə olunur. 
Uşaqlar  
Yuxarıda böyüklər üçün qeyd olunmuş əlavə təsirlər uşaq və yeniyetmələrə də aiddir. Aşağıdakı mətində böyüklərə nisbətən uşaq və yeniyetmələrdə (10-17 yaş) daha yüksək intensivliklə müşahidə olunan və yaxud böyüklərdə müəyyən olunmamış əlavə təsirlər qeyd edilib.  
Böyüklərə nisbətən uşaq və yeniyetmələrdə daha yüksək intensivliklə müşahidə olunan və yaxud böyüklərdə müəyyən olunmamış əlavə təsirlər
Aşağıdakı konvensiyanı istifadə edərək əlavə reaksiyalar sıralanmışdır: çox tez-tez (≥ 1/10); tez-tez (≥ 1/100-dən < 1/10-dək); bəzən (≥ 1/1000-dən < 1/100-dək); nadir (≥ 1/10000-dən < 1/1000-dək); çox nadir (< 1/10000); məlum deyil (mövcud olan məlumata əsasən təyin oluna bilməz).
Endokrin sistemi pozğunluqları
Çox tez-tez: prolaktin səviyyəsinin yüksəlməsi1
Maddələr mübadiləsi və qidalanma pozğunluqları
Çox tez-tez: iştahanın artması
Sinir sistemi pozğunluqları 
Çox tez-tez: ekstrapiramid simptomlar3, 4
Tez-tez: bayılma
Damar xəstəlikləri 
Çox tez-tez: arterial təzyiqin yüksəlməsi2 
Respirator, torakal və divararalığı pozğunluqları 
Tez-tez: rinit
Mədə-bağırsaq xəstəlikləri 
Çox tez-tez: qusma
Ümumi narahatlıqlar və yerli reaksiyalar
Tez-tez: həssaslıq3
(1) Prolaktin səviyyəsi istənilən vaxt (xəstələr < 18 yaş): > 20 μg/L (> 869,56 pmol/L) oğlanlarda; > 26 μg/L (> 1130,428 pmol/L) qızlarda. 1%-dən az pasiyentdə prolaktin səviyyəsinin > 100 μg/L yüksəlməsi müşahidə olunur. 
(2) Uşaqlar və yeniyetmələr üzərində aparılmış iki plasebo ilə nəzarət olunan tədqiqat zamanı (3-6 həftə müddətində) istənilən vaxt klinik cəhətdən əhəmiyyətli parametrlərin yüksəlməsi (Milli Səhiyyə İnstitutunun kriteriyaları əsasında) və yaxud sistolik qan təzyiqinin > 20 mmHg, diastolik qan təzyiqinin > 10 mmHg yüksəlməsi əsasında. 
(3) Qeyd: Baş vermə tezliyi böyüklərdə müşahidə olunan tezliyə uyğundur, lakin böyüklərlə müqayisədə uşaqlarda və yeniyetmələrdə müxtəlif klinik  aspektlərlə bağlı ola bilər.
(4) Farmakodinamikası hissəsinə baxın.

Doza həddinin aşılması
Simptomları
Ümumilikdə, müşahidə olunan əlamət və simptomlar təsiredici maddənin məlum farmakoloji təsirlərinin həddindən artıq yüksəlməsi nəticəsində meydana gəlir, məsələn, yuxululuq və sedativ təsir, taxikardiya, hipotoniya və antixolinerqik təsirlər. 
Doza həddinin aşılması QT intervalının uzanması, qıcolmalar, epileptik vəziyyət, rabdomioliz, respirator depressiya, sidiyin gecikməsi, çaşqınlıq, sayıqlama və yaxud təşviş, koma və ölüm kimi hallarla nəticələnə bilər. Öncədən kəskin ürək-damar xəstəlikləri olan xəstələrdə doza həddinin aşılması zamanı belə halların baş vermə riski daha yüksəkdir (Ortostatik hipotenziya bölümünə baxın). 
Doza həddinin aşılmasının müalicəsi
Kvetiapinin xüsusi antidotu yoxdur. Ciddi əlamətlər yarandığı təqdirdə bir neçə dərman preparatının birgə istifadəsinin mümkünlüyü nəzərdən keçirilməlidir, habelə müvafiq şəkildə oksigenləşmə və ventilyasiya yolu ilə nəfəs yollarının keçiriciliyi təmin edilməli, ürək-damar sisteminin fəaliyyətinə nəzarət olunmalıdır. 
Nəşr olunmuş materiallara əsasən, sayıqlama, təşviş və anti-xolinergik sindromdan əziyyət çəkən xəstələr 1-2 mq fizostiqmin ilə müalicə oluna bilər (davamlı olaraq EKQ-nin sutkalıq monitorinqini apararaq). Bu, standart müalicə olaraq tövsiyə olunmur, çünki fizostiqmin ürəyin fəaliyyətinə mənfi təsir göstərə bilər. EKQ-də aberrasiya olmadıqda fizostiqmin istifadə oluna bilər. Aritmiya, ürəyin hər hansı dərəcəli blokadası və ya QRS kompleksinin genişlənməsi halları olduqda fizostiqmin istifadəsi məsləhət görülmür. 
Doza həddinin aşılması zamanı absorbsiyanın (sorulmanın) qarşısını almaq məqsədi ilə araşdırma aparılmadığına baxmayaraq, kəskin zəhərlənmə zamanı mədə yuyulması və dərmanın qəbulundan sonra bir saat ərzində həyata keçirilməsi tövsiyə olunur. Aktivləşdirilmiş kömürün istifadəsi də nəzərə alına bilər. 
Kvetiapinin qəbulunda doza həddinin aşılması zamanı rezistent hipotenziya vena daxilinə məhlulların və yaxud adrenomimetik preparatların yeridilməsi kimi müvafiq tədbirlərlə müalicə oluna bilər. Adrenalin və dofaminin istifadəsi tövsiyə olunmur, belə ki, beta stimulyasiya kvetiapinin səbəb olduğu α-blokada fonunda hipotenziyanı daha da ağırlaşdıra bilər. 
Xəstə tam sağalana kimi ciddi həkim nəzarətində olmalıdır. 
Təsir edici maddəsi dərhal azad olunan kvetiapinlə müqayisədə təsiredici maddəsi tədricən azad olunan kvetiapinin doza həddinin aşılması zamanı maksimal sedasiya və maksimal nəbz yubanır və xəstənin bərpası uzanır.
Təsiredici maddəsi tədricən azad olan kvetiapinin doza həddinin aşılması zamanı mədədə bezoar daşının əmələ gəlməsi müşahidə olunmuş və xəstənin vəziyyətinin dəqiqləşdirilməsi üçün endoskopik diaqnostika tövsiyə olunur. 
Bəzi hallarda farmakobezoarın endoskopik yolla çıxarılması uğurla həyata keçirilir. 

Buraxılış formaları
Keday® XR 50 mq, 150 mq və ya 200 mq uzunmüddətli təsirə malik tabletlər. 10 tablet, blisterdə. 30 tablet (3 blister) və ya 60 tablet (6 blister) içlik vərəqə ilə birlikdə karton qutuda qablaşdırılır.

Saxlanma şəraiti
30ºC-dən aşağı temperaturda, orijinal qablaşdırmada və uşaqların əli çatmayan yerdə saxlamaq lazımdır.

Yararlılıq müddəti
2 il.
Yararlılıq müddəti bitdikdən sonra istifadə etmək olmaz.

Aptekdən buraxılma şərti
Resept əsasında buraxılır. 

